CELEX: 31985R1899
Language: hr
Date: 1985-07-08 00:00:00
Title: Uredba Vijeća (EEZ) br. 1899/85 od 8. srpnja 1985. o utvrđivanju najmanje veličine mrežnog oka za mreže za ribolov na kapelana u dijelu područja Konvencije o budućoj multilateralnoj suradnji u području ribarstva sjeveroistočnog Atlantika, koje se prostire izvan morskih voda u ribolovnoj nadležnosti ugovornih stranaka Konvencije

04/Sv. 009
            
            
               HR
            
            
               Službeni list Europske unije
            
            
               20
            
         31985R1899
   
               L 179/2
            
            
               SLUŽBENI LIST EUROPSKE UNIJE
            
            
               08.07.1985.
            
         
      UREDBA VIJEĆA (EEZ) br. 1899/85
   od 8. srpnja 1985.
   o utvrđivanju najmanje veličine mrežnog oka za mreže za ribolov na kapelana u dijelu područja Konvencije o budućoj multilateralnoj suradnji u području ribarstva sjeveroistočnog Atlantika, koje se prostire izvan morskih voda u ribolovnoj nadležnosti ugovornih stranaka Konvencije
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Uredbu Vijeća (EEZ) br. 170/83 od 25. siječnja 1983. o uspostavi sustava Zajednice za očuvanje i gospodarenje ribolovnim resursima (1), a posebno njezin članak 11.,
   uzimajući u obzir prijedlog Komisije,
   budući da u skladu s člankom 2. Uredbe (EEZ) br. 170/83 Vijeće mora utvrditi potrebne mjere očuvanja na temelju raspoloživih znanstvenih mišljenja kako bi se postigli ciljevi iz članka 1. te Uredbe;
   budući da je Odlukom 81/608/EEZ (2) odobrena Konvencija o multilateralnoj suradnji u području ribarstva sjeveroistočnog Atlantika; budući da je 17. ožujka 1982. ona stupila na snagu;
   budući da je Komisija na temelju te Konvencije 28. studenoga 1984. donijela preporuku o najmanjoj veličini mrežnog oka za ribolov na kapelana u dijelu područja Konvencije, koje se prostire izvan područja pod ribolovnom nadležnošću ugovornih stranaka, te je ta preporuka 26. siječnja 1985. postala obvezujućom za Zajednicu;
   budući da Zajednica sada mora poduzeti mjere za provedbu te preporuke u vezi s plovilima Zajednice,
   DONIJELO JE OVU UREDBU:
   Članak 1.
   Plovilima koja plove pod zastavom države članice ili su u njoj registrirana zabranjuje se uporaba mreže veličine mrežnog oka manje od 16 milimetara prilikom ribolova na kapelana u dijelu područja Konvencije koje se prostire izvan morskih voda pod ribolovnom nadležnošću ugovornih stranaka ove Konvencije.
   Definicije područja Konvencije navedene su u Prilogu.
   Smatra se da plovilo obavlja ribolov na kapelana ako količina kapelana na plovilu prelazi 50 % mase ukupne količine kapelana i drugih vrsta na plovilu.
   Članak 2.
   Ova Uredba stupa na snagu trećeg dana od dana objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 8. srpnja 1985.
      
         
            Za Vijeće
         
         
            Predsjednik
         
         J. SANTER
         
      
   
   
      (1)  SL L 24, 27.1.1983., str. 1.
   
      (2)  SL L 227, 12.8.1981., str. 21.
   PRILOG
   Definicija područja obuhvaćenoga Konvencijom o budućoj multilateralnoj suradnji u području ribolova sjeveroistočnog Atlantika
   (Članak 1. stavak 1. Konvencije)
   Područje na koje se primjenjuje Konvencija uključuje vode:
   
               (a)
            
            
               u dijelovima Atlantskoga oceana i Sjevernog ledenog mora i njihovih pripadajućih mora sjeverno od 36° sjeverne zemljopisne širine i između 42° zapadne zemljopisne dužine i 51° istočne zemljopisne dužine uz iznimku:
               
                           i.
                        
                        
                           Baltičkog mora i pojaseva koji leže južno i istočno od linija povučenih od rta Hasenore do rta Gniben, od Korshagea do Spodsbjerga i od rta Gilbierg do Kullena; i
                        
                     
                           ii.
                        
                        
                           Sredozemnog mora i njegovih pripadajućih mora sve do sjecišta paralele na 36° sjeverne zemljopisne širine i meridijana na 5° 36″ zapadne zemljopisne dužine;
                        
                     
         
               (b)
            
            
               u dijelu Atlantskog oceana sjeverno od 59° sjeverne zemljopisne širine i između 44° i 42° zapadne zemljopisne dužine.